**[Cireşarii](http://ro.wikipedia.org/wiki/Cire%C8%99arii%22%20%5Co%20%22Cire%C5%9Farii%20de%20Constantin%20Chiri%C5%A3%C4%83%20-%20Wikipedia)**.

Romanul scris de [**Constantin Chiriţă**](http://ro.wikipedia.org/wiki/Constantin_Chiri%C8%9B%C4%83) in 5 volume începe cand majoritatea personajelor sunt în clasa VIII-a. Este un roman despre tineri, cu tineri, mister şi aventura

Cireşarii au primit acest nume de la Moş Timofte, paznicul scolii, cei şapte colegi şi prieteni locuind pe strada Cireşului: Ionel, Victor, Ursu, Dan, Maria, Lucia şi Tic. Fiecare, are calităţi deosebite, iar împreună, pot fi numiţi adevăraţi eroi ai literaturii de suspans, alcatuind o echipă invincibilă.

În primul volum, ***Cavalerii Florii de Cireş,*** cei şapte eroi curajoşi pornesc, de la o idee de-a lui Victor, într-o expediţie ştiinţifică la Peştera Neagră. Ideea i-a venit lui Victor la o oră de geografie, unde li s-a vorbit de geologie, de peşteri şi mari lacuri subterane. I-a convins rapid pe prietenii şi colegii săi de clasă, Ionel, Ursu, Dan, Lucia şi Maria. Tic, fratele mai mic al Mariei, află însă de această expediţie secretă şi face tot posibilul să meargă şi el. Pleacă împreună cu câinele lui Ţombi pe urmele lor, pentru că speră, că aşa cum Moş Timofte Păstrăvanu i-a povestit, să găsească o cutie magică ascunsă din vremuri străvechi într-una din peşteri, posibil chiar Peştera Neagră. Grupul de aventurieri hotărăște să formeze, pentru siguranța lor, două grupuri: unul în peșteră și unul afară, pe munte. Trăgând la sorți, cele două grupuri s-au împărțit astfel: Ionel, Victor, Tic și Maria în peșteră, iar Lucia, Ursu și Dan afară. Au stabilit că vor comunica prin niște aparate numite T.F.F., prin [alfabetul Morse](http://ro.wikipedia.org/wiki/Alfabetul_Morse). Toată expediția părea să decurgă normal până când în peșteră "cei sortiți primelor întâlniri și primilor fiori" (așa cum îi numește autorul) găsesc semne ale unor oameni care cunosc deja peștera în întregime. După o serie de peripeții, ei află că printre oamenii care au fost în peșteră și care îi urmăreau făcea parte și Petrăchescu (un vânător grozav care nu a dorit să le dea copiilor barca lui). Acesta vrea să-i omoare pe toți cu orice chip. Datorită istețimii lor, copiii reușesc să scape, iar povestirea are un deznodământ fericit.

În cel de-al doilea volum, ***Castelul fetei în alb***, apare Laura, o fată nou venită în orășel care vrea să se împrietenească cu renumiții Cireșari. Din păcate, bunica ei îi interzice acest lucru, așa că Laura pornește singură către Castelul celor două cruci. Ea ajunge la castel, dar este capturată și facută prizonieră acolo. Ea le trimite un bilet Cireșarilor care urmează un traseu foarte încâlcit. În bilet fata descrie aproape toate încaperile castelului, dar omite să descrie concret locul în care se află. Cireșarii primesc în cele din urma mesajul, iar Tic pornește pe urmele primului mesager. Cireşarii fac şi de această dată muncă detectivistică, cercetând şi descifrând documente secrete, află şi unde anume o pot găsi. După o căutare lungă, Cireșarii găsesc Castelul și îi descoperă tainele.

Al treilea volum al seriei este ***Roata norocului***. Aici Cireşarii se confruntă cu furtul unor statui numite “tanagrale”, obiecte preţionase care au fost furate de la muzeu. Totodată sunt atraşi de bâlciul din oraşul in care locuia verisoara lui Dan, unde se afla o roată a norocului ce pare să fie aranjată de proprietarul ei pentru ca nimeni să nu câştige nimic de valoare … Singura atractie de valoare al acelui oras plictisitor erau niste statuete numite tanagrale . Acestea au fost daruite profesorului Nestian de catre director . Ciresarii au crezut ca au fost furate, asa ca au facut nenumarate investigatii .

Deja în cel de-al patrulea volum, ***Aripi de zăpadă***, Cireşarii au devenit faimoşi, între elevi, pentru descoperirile lor şi în cabana unde îşi petrec vacanţa de iarnă, mulţi au ales să se deghizeze în Cireşari. Pentru că să scape de fanii nedoriţi, care au devenit chiar primejdioşi, Cireşarii se decid să plece, traversând muntele, în oraşul Mitiş. Drumul spre oraş este extrem de anevoios din cauza unui viscol. Ei se văd nevoiţi să se adăpostească într-o stână părăsită, unde sunt atacaţi de lupi. Ursu se luptă cu lupii, reuşind să-i alunge. Pentru că nu mai reuşesc să ajungă în Mitiş, caută să se adăpostească la o cabană … Casa Iulia, crezută de ei Coștila.În apropierea ei se afla cabana Izvoarele, unde doi dintre Cireșari au cerut ajutor.Au primit patru saltele pentru foc. Tic a fugit și a furat mâncare din cabana Izvoarele. Ei s-au ospătat cu mâncare, însă știau că unul din cei trei oameni de la cabana Izvoarele are arme și va veni după ei din două motive: din [răzbunare](http://ro.wikipedia.org/wiki/R%C4%83zbunare) și din cauza că în Casa Iulia exista Cutia Albastră, o cutie superbă în care se aflau...de fapt, nimeni nu știa, decât proprietarul băncii de unde a fost furată cutia. Curând, Ursu se luptă cu cei trei de la Izvoarele și tocmai atunci sosiseră doi Cireșari cu ajutoare. Încă o aventură grozavă a Cireșarilor!

Dacă în primele patru volume Cireşarii au străbătut mai ales muntele, în cel de-al cincilea, **Drum bun, Cireşari**, acţiunea se petrece la malul mării, unde Ionel descoperă ceva ce poate să fie un palat, pe care îl numesc “Palatul de cleştar”. Ulterior însă acesta se dovedeşte a fi cu totul altceva, o adevărată descoperire istorică. În acest ultim volum apare şi Laura. Pe lângă misterul şi aventura obişnuite, sentimentele de dragoste par să înflorească între Cireşari.